સામગ્રી: કોડિનારનાં ગામોમાં વાવાઝોડાને કારણે બાજરીનો પાક પણ ધોવાઈ ગયો અને બાજરીનો સોથ વળી ગયો છે

કોડિનાર તાલુકાના અરણેજ ગામના યુવાખેડૂત નીતિન સોલંકી આ વાત કરતાં ખેતીને થયેલા નુકસાનનું એક મોટું લિસ્ટ રજૂ કરે છે.

અરબ સાગરમાં સક્રિય થયેલા વાવાઝોડા 'તૌકતે'એ ગુજરાતમાં ભારે તારાર્જી સર્જી છે. વાવાઝોડું સૌરાષ્ટ્રના દરિયાકાંઠેથી ગુજરાતમાં પ્રવેશ્યું હતું. જોકે વાવાઝોડું ગયું પણ તેની તબાહીનાં નિશાન હજુ પણ ગુજરાતનાં ગામોમાં મોજૂદ છે.

આ વાવાઝોડાને કારણે સૌરાષ્ટ્રનાં ગામોમાં ખેડૂતોને ભારે નુકસાન થયું છે. ગીર સોમનાથ, ઉના, અમરેલી, ભાવનગર, અમદાવાદ, મહેસાણા, સાબરકાંઠા સહિતના જિલ્લામાં ભારે નુકસાન થયું છે.

સૌરાષ્ટ્રના ખેડૂતો સાથે વાત કરતા જાણવા મળ્યું કે આ વાવાઝોડામાં ઉનાળું પાક ઘણેઅંશે નિષ્ફળ ગયો છે, તો કેટલાંક ગામો જ્યાં વાવાઝોડાની અસર ઓછી થઈ એ આ આફતમાંથી બચી ગયાં છે.

જોકે રાજ્ય સરકારે વાવાઝોડામાં અસરગ્રસ્ત થયેલા વિસ્તારોના સર્વે માટે એક ટીમ પણ બનાવી છે અને કામગીરી પણ આરંભી દીધી છે.

તૌકતે વાવાઝોડું જ્યાં જ્યાંથી પસાર થયું ત્યાં ભારે વરસાદ થયો અને આસપાસના વિસ્તારોમાં પણ તેની અસર થઈ હતી.

અનેક વૃક્ષો ધરાશાયી થયાં અને મકાનોનાં છાંપરાં ઊડી ગયાં. હાલમાં ઉનાળું પાક લેવાની સિઝન ચાલુ હતી અને એવા સમયે વાવાઝોડું આવતાં ખેડૂતોના ઊભા મોલને નુકસાન થયું છે.

હિતેશભાઈ કોડિનારના વતની છે અને તેમને છ વીઘા જમીન છે. તેઓ કહે છે કે કોડિનારનાં ગામોમાં બહુ નુકસાન છે. 

બીબીસી સાથેની વાતચીતમાં તેઓ કહે છે, "અમે મગ વાવ્યા હતા, પણ પવનને કારણે પાકેલી શીંગો બધી ખરી ગઈ છે. બે વીઘામાં તલ કર્યા હતા. કાપણી કરીને રાખ્યા હતા. એ બધા વાવાઝોડામાં ઊડી ગયા છે. અંદાજે 60-65 હજારનું નુકસાન ખરું."

તો કોડિનારના ખેડૂત માનુભાઈ કહે છે કે બાગાયતી પાકો સહિત અડદ, તલ, બાજરી વગેરેને બહુ નુકસાન થયું છે. કેરીઓ ખરી ગઈ છે અને ઝાડ પણ પડી ગયાં છે.

નુકસાનની વાત કરતા તેઓ કહે છે કે તલમાં એક એકરમાંથી આશરે બે ખાંડી (40 મણ) થતા હોય છે. પણ આ વાવાઝોડાને કારણે તેમાં 15થી 20 મણનું નુકસાન થઈ શકે છે.

'વાડીએ જવું ગમતું નથી'

વાવાઝોડાને કારણે ઊભા પાકને થયેલું નુકસાન

કોડિનાર તાલુકાના અરણેજ ગામના નીતિન સોલંકી ખેડૂતપુત્ર છે અને અમદાવાદમાં બીટેકનો અભ્યાસ કરે છે. હાલમાં કોરોનાનો સમય હોવાથી તેઓ ઘરે છે અને ખેતીકામમાં પરિવારને મદદ કરે છે.

તેઓ કહે છે, "અભ્યાસ માટે જમીન પર લોન લીધી હતી, લોન ભરપાઈ કરવાની...\nઅગાઉની સામગ્રીનો સારાંશ નીચે મુજબ કરી શકાય છે:
"જે આંબાને દીકરાની જેમ ઉછેર્યો હતા, એનું પાલનપોષણ કર્યું હતું એ હવે જોવા જેવા રહ્યા છે. વાડીએ જવું પણ હવે તો ગમતું નથી."